11. ΑΠΟΦΑΣΙΣ ΥΠΟΥΡΓΟΥ ΕΜΠΟΡ. ΝΑΥΤΙΛΙΑΣ Αριθ. 112279/2969 της 18/26 Δεκ. 1963 (ΦΕΚ Β΄ 583) Περί συμπληρώσεως αποφάσεως περί γραμμής φορτώσεως πλοίων εις περιοχήν Καραϊβικής. Έχοντες υπ’ όψιν: α)Την υπ’ αριθ. 101464/2682/13.11.63 απόφασιν ΥΕΝ περί εξαιρέσεως των ελληνικών πλοίων από της εφαρμογής της Δ.Σ. «Γραμμής φορτώσεως» Λονδίνον 1930 κατά την εκτέλεσιν πλόων μεταξύ λιμένων Βενεζουέλας και νήσων LEEWARDS Ολλανδικών Αντιλλών. β)Το άρθρ. 2 παρ. 2 της ρηθείσης Συμβάσεως κυρωθείσης δια του Νομ. 5868/1933, αποφασίζομεν: Διευκρινίζομεν ότι η δια της ως άνω αποφάσεως παρασχεθείσα εξαίρεσις παρέχει το δικαίωμα φορτώσεως των ελληνικών πλοίων μέχρι της τροπικής γραμμής φορτώσεως, καθ’ όλην την διάρκειαν του έτους και ανεξαρτήτως εποχής εφ’ όσον ταύτα εκτελούν πλόας εντός της εν τη αυτή αποφάσει, καθοριζομένης περιοχής. 